анекдоти за Огледало
Стои мъжът пред огледалото - с вратовръзка, костюм, стои, кипри се. Наближава полунощ, а жена му не издържа и го пита:
- А бе ти за къде си се спретнал такъв посред нощ?
Мъжът с олимпийско спокойствие отговаря:
- За риба на реката ще ходя, не ме чакай и заключи след мен.
Жена му мълчаливо се прибира в стаята и след 20 минути, тъкмо когато той се кани да тръгва, тя излиза перфектно облечена и с вечерен грим. Мъжът ѝ шашнат я пита:
- А ти накъде си се засилила посред нощ, и то в такъв вид?
- При мама на село ще ходя, картофи ще садя...